Čekoniškių mokykla

Čekoniškių mokykla – dieninė, savarankiško mokymosi bendrojo lavinimo įstaiga Vilniaus raj., Čekoniškėse, vykdanti pradinio, pagrindinio, vidurinio ir papildomo ugdymo programas lenkų kalba. Buvusi atskira įstaiga (kodas 191318024, steigėjas Vilniaus rajono savivaldybė), dabar tai Zujūnų gimnazijos skyrius. Istorija Įkurta 1923 m. Mazūriškių kaime (1 km nuo Čekoniškių kaimo). Iš pradžių tai buvo pradinė mokykla, turėjusi tik keturias klases. Patalpos buvo mažos, visų klasių mokiniai mokėsi kartu. Mokykla buvo šildoma krosnimi. Mokykloje mokiniai mokėsi lenkų kalba. Po Antrojo pasaulinio karo mokykla persikėlė į kitą pastatą – dvarą. 1951 m. vietoj pradinės atsirado septynmetė mokykla, kurioje buvo mokoma lenkų kalba. Mokinių buvo daug, 25–30 kiekvienoje klasėje, nes atėjo mokiniai iš kitų kaimyninių mokyklų. Septynmetėje mokykloje mokslai nebuvo privalomi, mokėsi tik tie, kurie turėjo gabumų ir noro. 1961 m. Švietimo ministerijos įsakymu septynmetė Mazūriškių mokykla pervadinta į devynmetę Mazūriškių mokyklą, o 1965 m. gautas leidimas priestatui Čekoniškėse, todėl vyresnės klasės persikelia į Čekoniškes. Kai 1965–1985 m. mokyklai vadovavo Jan Jastremski, jo dėka mokykla pradėjo augti, t. y., buvo bandoma įkurti vidurinę mokyklą (kasmet po 1 klasę: 1969 m. – 8 klasę, 1970 m. - 9 klasę, 1971 m. - 10 klasę, 1972 m. – 11 klasę). 1972 m. buvo išleista pirmoji vidurinės mokyklos abiturientų laida. 2018 m. Čekoniškių pagrindinė mokykla prijungta prie Buivydiškių pagrindinės mokyklos kaip jos skyrius. Vėliau mokykla tapo Zujūnų gimnazijos skyriumi. Direktoriai 1965–1985 m. - Jan Jastremski; 1985–1988 m. - Viktor Levon (Vilniaus rajono švietimo skyriaus darbuotojas, fizikas); 1988–1992 m. - Michal Siniavski; Dabar - Vaclovas Grinas. Šaltiniai Nuorodos Mokyklos tinklalapis